wickkiey/tamil-wikipedia-markdown huggingface dataset:
# வீராம்பட்டினம்



ஊராட்சியில் அமைந்த வீராம்பட்டினம் கிராமம்]]  

**வீராம்பட்டினம்** (Veerampattinam) புதுச்சேரி ஒன்றியப் பகுதியில், அரியாங்குப்பம் ஊராட்சியில் அமைந்த கடற்கரை கிராமம் ஆகும். கடலூருக்கும், புதுச்சேரிக்கும் இடையே அமைந்த வீராம்பட்டினம் கிராமம் ஒரு தொல்லியல் களம் ஆகும்.  

## அமைவிடம்
அழகிய கடற்கரை கொண்ட வீராம்பட்டின கிராமம், புதுச்சேரி நகரத்திலிருந்து வடக்கே 7 கி.மீ. தொலைவில் உள்ள  
அரியாங்குப்பத்திற்கு கிழக்கே இரண்டு கி.மீ. தொலைவில் உள்ளது.  

## சிறப்புகள்
இக்கிராமம் ஆயிரம் ஆண்டுகளுக்கு மேற்பட்ட வரலாறு கொண்டது. இக்கிராமம் அழகிய நீண்ட கடற்கரை கொண்டது. இக்கிராமத்தின் முதன்மைப் பொருளாதாரம் மீன் பிடித்தலாகும்.  

### தொல்லியல் எச்சங்கள்
அரிக்கமேடு தொல்லியல் களத்தை அகழ்வாராய்ச்சி செய்த போது, வீராம்பட்டினம் கிராமத்தில் கி.பி. முதல் நூற்றாண்டில் உரோமானியர்கள் பயன்படுத்திய சுடுமட்பொம்மைகள், நாணயங்கள், ஆண்/பெண் மற்றும் விலங்குகளின் உருவங்களுடன் கூடிய சுடுமண் ஓடுகள் போன்ற பல தொல்லியல் பொருட்கள் கண்டெடுக்கப்பட்டது.  

## கல்வி
இக்கிராமத்தில் ஆரம்பப்பள்ளி, நடுநிலைப் பள்ளி மற்றும் உயர்நிலைப் பள்ளி என மூன்று அரசுப் பள்ளிகள் உள்ளது.  

## திருவிழாக்கள்

இக்கிராம தேவதையான செங்கழுநீர் அம்மன் கோவில் தேர்த்திருவிழா ஆறு நாட்கள் கொண்டாடப்படுகிறது. மேலும் மாசி மகம் திருவிழாவும் கொண்டாடப்படுகிறது. மாசி மாதத்தில் நடைபெறும் திருவிழாவின் போது, கிராம தெய்வங்களை கடற்கரையில் எழுந்தருளச் செய்து மக்கள் வழிபடுவர்.  

## வீராம்பட்டின கடற்கரைக் காட்சிகள்

## இதனையும் காண்க
- அரிக்கமேடு தொல்லியல் களம்
- கீழடி அகழாய்வு மையம்
- ஆதிச்சநல்லூர் தொல்லியல் களம்
- அழகன்குளம் தொல்லியல் களம்
# ஆர்த்தோ அமிலம்

**ஆர்த்தோ அமிலங்கள்** *(Ortho acids)* என்பவை ஆர்த்தோபாசுபாரிக் அமிலம் போன்ற மிகுந்த ஐதராக்சிலேற்றம் பெற்ற ஓர் அமிலமாகும். பொதுவாக, ஒரு தனிமம் பல ஆக்சோ அமிலங்களாக உருவாக முடியும் போது அவை ஆர்த்தோ, மெட்டா அல்லது பைரோவமிலங்கள் என்று அழைக்கப்படுகின்றன. இவற்றில் ஆர்த்தோ அமிலமே மிகவும் நீரேற்றம் கொண்டதாக இருக்கிறது .  

கரிம வேதியியல் ஆர்த்தோ அமிலங்களின் பொதுக் கட்டமைப்பு RC (OH) 3 என்ற அமைப்புடன் நீரேற்ற கார்பாக்சிலிக் அமிலங்களைப் போலிருக்கிறது. ஆர்த்தோகார்பானிக் அமிலம் (C(OH)4) பொதுவாக இவ்வகைபாட்டின் ஒரு உறுப்பினராகக் கருதப்படுகிறது. இந்த சேர்மங்கள் யாவும் நிலைத்தன்மையற்று காணப்படுகின்றன. இருப்பினும் இவற்றோடு தொடர்பு கொண்ட ஆர்த்தோயெசுத்தர்கள் (RC(OR’)3) நிலைத்தன்மை கொண்டும் அதிக வேதியியல் தன்மைகளையும் பெற்றுள்ளன. இதற்குச் சமமான நைட்ரசன் சேர்மங்களும் குவானிடின்களுடன் கருத்தியலாக நெருங்கிய உலக ஒப்புமையுடன் இருப்பதாகக் கருதப்படுகிறது.
# வோன் பேயர் பெயரிடல்



**வோன் பேயர் பெயரிடல்** *(Von Baeyer nomenclature)* என்பது பல்வளைய ஐதரோகார்பன்களை விவரிக்கப் பயன்படும் ஒர் அமைப்பு முறையாகும். இந்தப் பெயரிடும் முறை முதலில் 1900 ஆம் ஆண்டு அடால்ஃப் வோன் பேயரால் இருவளைய சேர்மங்களுக்காக உருவாக்கப்பட்டது. பின்னர் 1913 ஆம் ஆண்டில் எட்வர்டு புக்னர் மற்றும் வில்லெம் வைகண்டு ஆகியோரால் மூவளைய சேர்மங்களுக்காக விரிவாக்கப்பட்டது. பின்னாளில் கரிமச் சேர்மங்களுக்குப் பெயரிட்டு முறைப்படுத்தும் ஐயுபிஏசி அமைப்பும் இம்முறையை ஏற்றுக் கொண்டு மேலும் விரிவுபடுத்தியது. இத்திட்டத்தின் விரிவுபடுத்தப்பட்ட நவீன பதிப்புகள் வளையங்களின் குறியீட்டு எண்கள், பல்வளைய சேர்மங்கள், நிறைவுறா சேர்மங்கள் போன்றவற்றையும் விவரிக்கும் வகையில் நீட்டிக்கப்பட்டுள்ளன.
# முக்கார்பனேட்டு

**முக்கார்பனேட்டு** *(Tricarbonate)* என்பது கரிம வேதியியலில் ஈரிணைதிறன் [–O–(C=O)–O–(C=O)–O–(C=O)–O–] வேதி வினைக்குழுவைப் பெற்றுள்ள ஒரு சேர்மம் ஆகும். இதை டிரைகார்பனேட்டு என்ற பெயராலும் அழைக்கலாம். இச்சேர்மத்தில் மூன்று கார்பனேட்டு தொகுதிகள் ஒன்றன் பின் ஒன்றாய் வரிசையில் இரண்டு ஆக்சிசன் அணுக்களைப் பகிர்ந்து கொண்டுள்ளன. இத்தகைய சேர்மங்களை கருத்தியல் டிரைகார்பானிக் அமிலத்தின் HO–(C=O)–O–(C=O)–O–(C=O)–OH. இரட்டை எசுத்தர்களாகக் கருதமுடியும். டை-டெர்ட்-பியூட்டைல் முக்கார்பனேட்டை இதற்கு ஒரு முக்கியமான உதாரணமாகக் கூறுவார்கள். இதுவொரு வேதியியல் வினையாக்கியாகும். பென்டேனில் இது கரையும். நிறமற்ற பட்டகச் சேர்மமான இது 62-63 பாகை செல்சியசு வெப்பநிலையில் சிதைவடையும் .  

டிரைகார்பனேட்டு என்ற பெயர் சில சமயங்களில் மூன்று கார்பனெட்டு எதிர்மின் அயனிகளை விகிதவியல் வாய்ப்பாட்டில் பெற்றுள்ள சீரியம் டிரைகார்பனேட்டு Ce2(CO3)3 போன்ற சேர்மங்களையும் குறிக்கிறது.  

## இதையும் காண்க
- இருகார்பனேட்டு
# குய்மெட் அருங்காட்சியகம்


2005]]  

**குய்மெட் அருங்காட்சியகம்** (*Guimet Museum*), பிரான்சு நாட்டின் பாரீஸ் நகரத்தில் உள்ளது. பிரான்சு நாட்டின் காலனிய நாடுகளில், குறிப்பாக ஆசியாவில் கிடைத்த தொல்லியல் கலைப் பொருட்கள் இங்கு காட்சிப்படுத்தப்பட்டுள்ளது.  

## வரலாறு

பிரான்சு நாட்டின் தொழிலபதிபர் *எமிலி எட்டினே குய்மெட்* என்பவரால், குய்மெட் அருங்காட்சியகம் 1879ல் முதலில் லியோன் நகரத்தில் நிறுவப்பட்டது. பின்னர் இவ்வருங்காட்சியகம் பிரான்சு நாட்டின் தலைநகரான பாரீஸ் நகரத்திற்கு 1889ல் மாற்றப்பட்டது.  

1876ல் பிரான்சு நாட்டு அரசால் எமிலி எட்டினே குய்மெட், பிரான்சு நாட்டின் காலனியாதிக்க நாடுகளில் சுற்றுப்பயணம் மேற்கொண்டார். குய்மெட், தெற்காசியா, தென்கிழக்கு ஆசியா மற்றும் தூரகிழக்கு ஆசிய நாடுகளான ஜப்பான், சீனா போன்ற நாடுகளில் பயணித்து, அந்தந்த நாடுகளில் கிடைத்த தொல்லியல் கலைப்பொருட்களை சேகரித்து, அவைகளை தனது குய்மெட் அருங்காட்சியகத்தில் காட்சிப்படுத்தினார.  

மேலும் ஆப்கானித்தான் அருங்காட்சியகம் மற்றும் கிரேக்க பாக்திரியா, இந்தோ சிதியன் பேரரசு காலத்திய அரிய தொல்லியல் கலைப்பொருட்களை இவ்வருங்காட்சியகத்தில் காட்சிப்படுத்தப்படுத்தப்பட்டுள்ளது.  

## அருங்காட்சியகத்தின் தொல்லியல் கலைப்பொருட்கள்

### கிரேக்க – பௌத்தக் கலைப்பொருட்கள்

### செரிந்தியன் தொல்லியல் கலைப்பொருட்கள்

### சீனாவின் தொல்லியல் கலைப்பொருட்கள்

### இந்தியாவின் தொல்லியல் கலைப்பொருட்கள்

### தென்கிழக்கு ஆசியக் கலைப்பொருட்கள்
# தர்மடம் தீவு



**தர்மடம் தீவு** *(Dharmadam Island; மலையாளம்:കാക്ക തുരുത്ത്)* இந்தியாவின் கேரளா மாநிலத்திலுள்ள கண்ணூர் மாவட்டம், தலச்சேரி நகருக்கருகில் அமைந்துள்ள ஒரு தனியார் தீவு ஆகும். 2 எக்டேர் பரப்பளவில் விரிந்திருக்கும் இச்சிறிய தீவு தர்மடம் நிலப்பகுதியிலிருந்து 100 மீட்டர் தொலைவில் இருக்கிறது. இத்தீவிலுள்ள தென்னை மரங்களும், அடர்த்தியான புதர்களும் முழப்பிலங்காடு கடற்கரையில் இருந்து பார்ப்பதற்கு கண்கொள்ளா காட்சியாக இருக்கின்றன.  

குறைந்த அலைகள் வரும் காலங்களில் கடற்கரையிலிருந்து இத்தீவிற்கு நடந்தே செல்ல முடியும். தீவில் தரையிறங்க ஒருவருக்கு அனுமதி தேவை. முன்னர் தர்மபட்டனமாக அறியப்பட்ட இத்தீவு பௌத்தர்களின் கோட்டையாக இருந்தது.  

1998 ஆம் ஆண்டில் கேரளா அரசு, சுற்றுலா வளர்ச்சிக்காக இந்த நிலத்தை எடுத்துக் கொண்டது . தலச்சேரி நகரிலிருந்து 4 கி.மீ. தொலைவில் தர்மடம் தீவு அமைந்துள்ளது
# குண்டுத் தீவு

**குண்டுத் தீவு** *( Gundu Island)* இந்தியாவின் கேரள மாநிலத்திலுள்ள கொச்சி நகரத்தைச் சேர்ந்த பல தீவுகளில் ஒன்றாகும். நவம்பர் 1967 ஆம் ஆண்டு கேரள சட்டமன்றத்தின் ஒருங்கிணைப்பு ஆணை குண்டுத் தீவை கொச்சி நகரின் ஒரு பகுதியாக அறிவித்தது.மிகவும் சிறிய தீவான குண்டுத் தீவு 5 ஏக்கர் (20,000 மீ 2) பரப்பளவில் அமைந்து முற்றிலும் தென்னை மரங்களால் சூழப்பட்டுள்ளது. வைப்பீன் தீவில் இருந்து படகு மூலம் மட்டுமே இத்தீவை அடைய முடியும்.  

## காலநிலை
குண்டுத் தீவின் குளிர்ந்த காற்றும் அமைதியான சுற்றுச்சூழலும் பல பார்வையாளர்களை ஈர்க்கிறது .  

## கட்டிடங்கள்
கயிறுகள் மற்றும் தரைவிரிப்புகளை உற்பத்தி செய்யும் தனியார் நிறுவன தொழிற்சாலைக்குச் சொந்தமான கட்டிடம் ஒன்று மட்டுமே இத்தீவிலுள்ள கட்டிடம் ஆகும்.
# முகாரி

**முகாரி** (*Mukhari*) கரகரப்பிரியா இராகத்தின் ஜன்னிய இராகங்களுள் ஒன்றாகும். சோகத்தை வெளிப்படுத்தும் இராகமாக கருதப்பட்டாலும், பக்தி, அமைதி ஆகிய உணர்வுகளை வெளிப்படுத்தும் பாடல்களும் இந்த இராகத்தில் பாடப்படுகின்றன.  

## இலக்கணம்
முகாரி இராகத்தின் ஆரோகணம், அவரோகணம் பின்வருமாறு:  
| அவரோகணம்: | ஸ் நி<sub>2</sub> த<sub>1</sub> ப ம<sub>1</sub> க<sub>2</sub> ரி<sub>2</sub> ஸ | } |
| --- | --- | --- |

## உருப்படிகள்
- கிருதி : என்டனினே... : தியாகராஜர்
- கிருதி : கருபரு... : தியாகராஜர்
- கிருதி : சங்கீத சாஸ்த்ர... : தியாகராஜர்
- கிருதி : சிவகாமி சுந்தரி... : பாபநாசம் சிவன்

## திரையிசைப் பாடல்கள்
முகாரி இராகத்தில் அமைந்த சில திரையிசைப் பாடல்கள்:  

- *" வாடா மலரே... "* - அம்பிகாவதி
- *" கனவு கண்டேன் நான்... "* - சிவகங்கை சீமை
- *" போகாதே போகாதே என் கணவா... "* - வீரபாண்டிய கட்டபொம்மன்
- *" யார் போயி சொல்லுவார்... "* - ஹரிச்சந்திரா
# மூலாம்பில்லித் தீவு



**மூலாம்பில்லித் தீவு** *(Moolampilly)* இந்தியாவின் கேரள மாநிலத்திலுள்ள கொச்சி நகரத்தைச் சேர்ந்த பல தீவுகளில் ஒன்றாகும். கொச்சி நகரத்திற்கு அருகில் உள்ள இத்தீவை பெரியாறு ஆறு சூழ்ந்துள்ளது. எர்ணாகுளம் மாவட்டம், கனாயண்ணூர் தாலுக்காவில் உள்ள கதாமக்குடி கிராம பஞ்சாயத்தின் ஒரு பகுதியாக மூலாம்பில்லித் தீவு கருதப்படுகிறது. கையால் செய்யப்படும் மட்பாண்டங்களுக்கும், தந்தூரி அடுப்புகளுக்கும் மூலாம்பல்லித் தீவு மிகவும் புகழ் பெற்றுள்ளது. மூலாம்பில்லி களிமண் சங்கம் 1962 ஆம் ஆண்டில் இங்கு உருவாக்கப்பட்டது  

வல்லர்பாடம் இடமாற்று கொள்கலன் முனைத் திட்டத்திற்காக மூலாம்பல்லித் தீவைச் சேர்ந்த பல குடியிருப்பாளர்கள் வெளியேற்றப்பட்டனர். 6 சூன் 2011 அன்று இவர்களின் புனர்வாழ்வுப் பணிகள் தொடர்பான அனைத்து நிலுவைகளையும் வழங்கி மாநில அரசு இப்பிரச்சினைக்குத் தீர்வு கண்டது .  

இத்தீவு மக்களை முக்கிய நிலப்பகுதிகளுடன் இனைக்கும் மூலாம்பில்லி-பிழாலா மேம்பாலம் உள்ளிட்ட நான்கு பாலங்கள் இங்கு கட்டப்பட உள்ளன .
# அசிட்டாக்சியசிட்டைலமினோபுளோரின்



**அசிட்டாக்சியசிட்டைலமினோபுளோரின்** *(Acetoxyacetylaminofluorene)* என்பது 2- அசிட்டைலமினோபுளோரின் சேர்மத்தின் வழிப்பொருளாகும். புற்றுநோய் உருவாதலை ஆய்வு செய்யப் பயன்படும் உயிர்வேதியியல் கருவியாக இச்சேர்மம் பயன்படுத்தப்படுகிறது. இச்சேர்மம் டி.என்.ஏ உடன் சேரும்போது சி-8 நிலையில் குவானைனுடன் வினைபுரிந்து கூட்டுவிளைபொருட்களைத் தருகிறது ;. இதன் விளைவாக டி.என்.ஏ வின் ஓரிழையில் பிளவு ஏற்பட்டு உடைகிறது. இதன் மூலக்கூற்று வாய்ப்பாடு C<sub>17</sub>H<sub>15</sub>NO<sub>3</sub> ஆகும்.
# ஆடுதுறை - 21 (நெல்)



**ஏ டி டீ - 21** (*ADT 21*) (வட்டார வழக்கு **தஞ்சை வாடன் சம்பா** (*Vadan samba (Thanjavur)*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ஆடுதுறை - 22 (நெல்)



**ஏ டி டீ - 22** (*ADT 22*) (வட்டார வழக்கு **வட ஆற்காடு வாடன் சம்பா** (*Vadan samba (North Arcot*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# விக்கிப்பீடியா:ஆகத்து 14, 2017 சாவகச்சேரி தமிழ் விக்கிப்பீடியா அறிமுகம்

**தமிழ் விக்கிப்பீடியா அறிமுகம்** ஒன்று தென்மராட்சிக் கல்வி வலயத்தின் சார்பில் சாவகச்சேரியில் இடம்பெற்றது.  

## நிகழ்வு
- தலைப்பு - "தமிழ் விக்கிப்பீடியா - ஓர் அறிமுகம்"
- வழங்கியவர் - பயனர் இ. மயூரநாதன்

## காலம், இடம்
- காலம் - 2017 ஆகத்து 14 திங்கட்கிழமை, காலை 9.30 மணி
- இடம் - தென்மராட்சி வலயக் கல்விப் பணிப்பாளர் அலுவலக கேட்போர் கூடம்

## கலந்துகொண்டோர்
தென்மராட்சிக் கல்வி வலயத்தின் மாணவர் பாராளுமன்ற உறுப்பினர்கள் (முப்பதுக்கு மேற்பட்டோர்)
# ஆடுதுறை - 24 (நெல்)



**ஏ டி டீ - 24** (*ADT 24*) (வட்டார வழக்கு **பூண் சம்பா** (*Poon samba*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ஆடுதுறை - 25 (நெல்)



**ஏ டி டீ - 25** (*ADT 25*) (வட்டார வழக்கு **குலைநோய் எதிர்க்கும் சிறுமணி** (*Blast resistant sirumani*) என்றழைக்கப்படும் இந்த நெல் வகை, **ஏ டி டீ - 2** மற்றும் **கோ - 4** (*ADT 2 / CO 4*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# செலீனியம் டிரையாக்சைடு


## தயாரிப்பு

செலீனியம் டிரையாக்சைடு நிலைப்புத்தன்மை இல்லாமல் இருப்பதால் இதைத் தயாரிப்பது கடினமாகும்.  

:2 SeO<sub>3</sub> → 2 SeO<sub>2</sub> + O<sub>2</sub>  

சாதாரணமான சூழல் நிபந்தனைகளில் செலீனியம் டையாக்சைடு எரியாது என்பதால் இதை வேறு பல வழிகளில் தயாரிக்கிறார்கள்  

:SeO<sub>3</sub> + SeO<sub>2</sub> → Se<sub>2</sub>O<sub>5</sub>.  

இவ்விளை பொருள் செலீனியம் டெட்ராபுளோரைடுடன் வினைபுரிந்து சல்பூரைல் புளோரைடை ஒத்த செலீனியம் சேர்மமான செலீனோயில் புளோரைடாக உருவாகிறது.  

SeO3 + SeF4 → SeO2F2  

SO3 உடன் பிரிடின், டையாக்சேன் மற்றும் ஈதர் போன்ற இலூயிசு காரங்கள் சேர்ந்து கூட்டு விளைபொருட்கள் உருவாகின்றன, மேலும் Li2O, உடன் இது வினைபுரிந்து தளவழிப் பிணைப்பு 170.6–171.9 பைக்கோமீட்டரும், நீள் அச்சு Se-O பிணைப்பு 179.5 பைக்கோமீட்டர் அளவுடன் கூடிய முக்கோணப் பட்டக எதிர்மின் அயனியைக் (SeVIO54−) கொண்ட Li4SeO5, சேர்மத்தைக் கொடுக்கிறது.  

Na2O சேர்மத்துடன் இச்சேர்மம் வினைபுரிந்து சதுர சாய்தள கோபுர SeVIO54−அயனியைக் கொண்ட Na4SeO5 சேர்மத்தைக் கொடுக்கிறது. இச்சேர்மத்தின் Se-O பிணைப்பு நீளங்கள் 1.729 → 1.815 பைக்கோ மீட்டர்களாகும். Na12(SeO4)3(SeO6), containing octahedral SeVIO66− அயனியைக் கொண்ட Na12(SeO4)3(SeO6) சேர்மமும் இவ்வினையில் உருவாகிறது. SeVIO66− என்பது ஆர்த்தோசெலீனிக் அமிலத்தினுடைய (Se(OH)6) இணை காரமாகும்.  

## கட்டமைப்பு

திண்ம நிலைக் கட்டத்தில் SeO3 எட்டு உறுப்பினர் கொண்ட (Se-O)4 வளையத்துடன் கூடிய வளைய நாற்படிகளைக் கொண்டுள்ளது. செலீனியம் அணுக்கள் 4- ஒருங்கிணைவுகளுடன் அமைந்துள்ளன. பாலம் அமைக்கும் Se-O பிணைப்பு நீளங்கள் 175 பைக்கோமீட்டர் மற்றும் 181 பைக்கோமீட்டர்களாகவும் பாலமற்ற பிணைப்புகள் 156 பைக்கோமீட்டர் மற்றும் 154 பைக்கோமீட்டர்களாகவும் காணப்படுகின்றன.
# ஆடுதுறை - 26 (நெல்)



**ஏ டி டீ - 26** (*ADT 26*) (வட்டார வழக்கு **மட்டை குறுவை** (*Mattai kuruvai*) என்றழைக்கப்படும் இந்த நெல் வகை, நல் விதைத் தேர்வு (*Pureline*) முறையில் உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ஆடுதுறை - 27 (நெல்)



**ஏ டி டீ - 27** (*ADT 27*) (வட்டார வழக்கு **குறுவை சிறுமணி** (*Kuruvai sirumani*) என்றழைக்கப்படும் இந்த நெல் வகை, **நொரின் 8** மற்றும் **ஜி இ பி -24** (*Norin 8 / GEB 24*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ஆடுதுறை - 28 (நெல்)



**ஏ டி டீ - 28** (*ADT 28*) (வட்டார வழக்கு **சிவப்பு குறுவை** (*Sigappu kuruvai*) என்றழைக்கப்படும் இந்த நெல் வகை, **ஏ டி டீ - 3** மற்றும் **சி எச் 42** (*ADT 3 / CH 42*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ஆடுதுறை - 40 (நெல்)



**ஏ டி டீ - 40**, (*ADT 40*) எனப்படும் இவ்வகை நெல், தமிழ்நாடு நெல் ஆராய்ச்சி நிறுவனத்தால் 1989 ஆண்டு வெளியிடப்பட்டது. **ஆர் பீ டபிள்யூ - 6-13** மற்றும் **சோனா** (*RPW 6-13 / Sona*) போன்ற நெல் வகையிலிருந்து இந்நெல் வகை உருவாக்கப்பட்டது. இதன் சாகுபடி காலம் 150 நாட்கள் ஆகும். இந்நெல்லின் அரிசி வெள்ளையாகவும் குண்டாகவும் இருக்கும். தண்ணீர் தேங்கிய பகுதிகளில் இந்நெல் வகை வளர்வதற்கு ஏற்றதாகும்.  

## மகசூல்
ஒரு எக்டேருக்கு 4 டன் மகசூல் தரும். இந்நெல்வகைகள் தமிழ்நாடு மற்றும் பாண்டிச்சேரி பகுதிகளில் விளைவிக்கப்படுகிறது.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை

## மேற்கோள்
# ஆடுதுறை - 29 (நெல்)



**ஏ டி டீ - 29** (*ADT 29*) (வட்டார வழக்கு **கரிகாலன்** (*Karikalan*) என்றழைக்கப்படும் இந்த நெல் வகை, **டீ (என்) 1 ** மற்றும் **ஏ டி டீ - 27** (*T (N) 1/ ADT 27*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ஆடுதுறை - 30 (நெல்)



**ஏ டி டீ - 30** (*ADT 30*) எனப்படும் இந்த நெல் வகை, **ஐ ஆர் - 262** மற்றும் **ஏ டி டீ - 27** (*IR 262 / ADT 27*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ஆலிடே தீவு வனவிலங்கு சரணாலயம்

**ஆலிடே தீவு வனவிலங்கு சரணாலயம்** *(Haliday Island Wildlife Sanctuary)* இந்தியாவில் காணப்படும் பல வனவிலங்கு சரணாலயங்களில் ஒன்றாகும். ஆலிடே வனவிலங்கு சரணாலயம் என்ற பெயராலும் இதை அழைக்கிறார்கள். மேற்கு வங்காள மாநிலத்தில் சுமார் 6 சதுர கிலோமீட்டர் பரப்பளவில் இந்த வனவிலங்கு சரணாலயம் அமைந்திருக்கிறது. இச்சரணாலயம் சுந்தரவனக் காடுகள் உயிகோளக் காப்பகத்தின் ஒரு பகுதியாகும் . 1989 ஆம் ஆண்டில் சுந்தரவனக்காடு மண்டலம் முழுவதும் அதிகாரப்பூர்வமாக உயிகோளக் காப்பகமாக மாறியது. இங்குள்ள வனவிலங்கு மிகுந்த பகுதிகள் யாவும் சுற்றுச்சூழல் மனப்பான்மையுடைய சுற்றுலாத்தலமாக கருதப்படுகின்றன. மேற்கு வங்காளத்தில் பாயும் மட்லா நதியின் கரையில் இச்சரணாலயம் அமைந்துள்ளது .  

பலவிதமான தாவர வகைகள் மற்றும் வனவிலங்கு வகைகள் ஆலிடே சரணாலயத்தில் உள்ளன. காட்டுப்பன்றி மற்றும் புள்ளி மான்கள் ஆகியவற்றை இங்குள்ள விலங்கு வகைகளுக்கு எடுத்துக்காட்டுகளாகக் கூறலாம். வங்கப்புலிகள் எப்போதாவது இந்த பகுதிக்கு வந்து போகின்றன .
# அமர்கந்தாக்


**அமர்கந்தாக்** (*Amarkantak*) என்பது இந்தியாவின் அனுப்பூரிலுள்ள நகர பஞ்சாயத்து மற்றும் சுற்றுலா நகரம் ஆகும். அமர்கந்தாக் பகுதி என்பது ஒரு தனித்துவமான இயற்கை பாரம்பரியப் பகுதி ஆகும் மற்றும் விந்தியா மற்றும் சாத்பூரா மலைத்தொடர்கள், மைக்கால் மலைகளை சந்திக்கும் முக்கியப் புள்ளியாகும். இப்பகுதியில் தான் நர்மதை ஆறு, சோன் ஆறு மற்றும் சோயிலா ஆறு தோன்றும் இடம் ஆகும். 15-ம் நூற்றாண்டின் புகழ்பெற்ற கவிஞரான கபீர் இந்த நகரத்தில் உள்ள கபீர் மேடையில் தான் தியானம் செய்ததாக நம்பப்படுகிறது.  

## சொற்பிறப்பியல்

அமர்கந்தாக் என்பது இரு சமக்கிருதச் சொற்களான அமரா (அழிவில்லாத) மற்றும் கந்தகா (தடை) என்பதின் சேர்க்கை ஆகும். கவிஞர் காளிதாசர் இந்த இடத்தை அம்ரகுதா என்று குறிப்பிட்டிருந்தார், பின்பு இது அமர்கந்தாக் ஆனது.  

## இடவமைப்பு
நர்மதா குந்த் கோவில்கள், நர்மதா ஆற்றின் பிறப்பிடம்  

அமர்கந்தாக் இந்தியாவின் மத்தியப் பிரதேசம் மாநிலத்தில் அமைந்துள்ளது, 22.67°N 81.75°E. இதன் சராசரி உயரம் 1048 மீட்ட்கள் (3438 அடி). இரேவா, சாச்டால், அனுப்பூர், சபல்பூர், கத்நி மற்றும் பெந்ரா வழியாக செல்லும் சாலைகள் இந்த இடத்தை இணைக்கின்றன. இதன் அருகில் உள்ள புகைவண்டி நிலையங்கள் அனுப்பூர் மற்றும் பெந்ரா சாலை கியோஞ்சி வழியாக 43 கி.மீ மற்றும் சலேச்வர் வழியாக 28 கி.மீ தூரம் ஆகும். அருகில் உள்ள விமான நிலையம் சபல்பூர் 240 கி.மீ தூரம், இங்கிருந்து தில்லி மற்றும் மும்பைக்கு தினமும் விமான சேவை உள்ளது  
.  

## மக்கள் தொகை

2001 மக்கள் தொகை கணக்கெடுப்பின் படி அமர்கந்தாகின் மக்கள் தொகை 7074. மக்கள் தொகையில் 54% ஆண்களும் 46% பெண்களும் இருக்கின்றனர். அமர்கந்தாகின் சராசரி எழுத்தறிவு 68% ஆகும், இது தேசியச் சராசரியான 59.5 சதவீதத்தை விட அதிகமாகும். 62% ஆண்களும் 21% பெண்களும் கல்வியறிவு பெற்றிருக்கின்றனர். மக்கள் தொகையில் 17 சதவீதம் பேர் 6 வயதுக்கும் கீழ்யுள்ளவர்கள்.  

## தாவரங்கள் மற்றும் விலங்குகள்

அமர்கந்தாக் நகரத்தில் பல அரிய வகையான மருத்துவ குணமிக்க தாவரங்களால் சுற்றியுள்ளன. அச்சனக்மர் வனவிலங்கு சரணாலயம், அமர்கந்தாக் நகரிலிருந்து சுமார் 40 கி.மீ தூரத்தில் பிலாசுப்பூர் செல்லும் வழியில் உள்ளது. 2009 ஆம் ஆண்டில் நிறைவேற்றப்பட்ட புலிகள் பாதுகாப்புத் திட்டத்தின் கீழ் இச்சரணலாயம் ஒரு புலிகள் காப்பகம் என அறிவிக்கப்பட்டது. 557.55 கி.மீ2 பரப்பளவை வனப்பகுதியாகப் பெற்றுள்ள இப்பூங்கா மத்தியப் பிரதேசத்தில் இருக்கும் கன்கா புலிகள் காப்பகத்துடன் கன்கா-அச்சனக்மர் மலைப்பாங்கான பாதையின் மூலம் இணைக்கப்பட்டுள்ளது.  

எதிர்காலத்தில் மரங்களின் தேவையை கருத்தில் கொண்டு, தேகராதூனில் உள்ள காடுகள் ஆராய்ச்சி நிறுவனத்தின் அறிவுரைப்படி, 1968-ல் வெப்பமண்டல பைன் மரங்கள் பயிரிடப்பட்டன. உலக வங்கியின் தொழில்நுட்ப உதவியின் மூலம் இந்த சால் மரங்களை அழித்து இந்த செயல்திட்டம் மேற்கொள்ளப்பட்டன. இந்தியாவிலுள்ள இயற்கை ஆர்வலர்கள் மற்றும் சுற்றுச்சூழல் ஆர்வலர்கள் சர்சையை ஏற்படுத்தியதால், இறுதியாக வெப்பமண்டல பைன் மரங்கள் பயிரிடும் செயல்திட்டம் ஒழிக்கப்பட்டது.  

## கல்வி நிறுவனங்கள்
இந்திராகாந்தி தேசிய மலைவாழ் பலகலைக்கழக சட்டத்தின் படி 2007-ல், ஒரு மத்திய பல்கலைகழகம் நிறுவப்பட்டது. மலைவாழ் சமூகத்தின் பல்வேறு நிலைகள் மற்றும் மலைவாழ் மக்கள் தொகையின் உயர் கல்வி குறித்த ஆராய்ச்சியை ஊக்குவிக்க இப்பல்கலைக்கழகம் ஏற்படுத்தப்பட்டது.
# ராய்மங்கல் நதி

**ராய்மங்கல் நதி** *(Raimangal River;வங்காளம்: রায়মঙ্গল নদী)* இந்தியாவின் மேற்கு வங்காள மாநிலத்தில் உள்ள தெற்கு 24 பர்கனா மாவட்டத்தில் சுந்தரவனக் காடுகளுக்கு உள்ளேயும் வெளியேயும் அலையோட்ட கழிமுக நதியாக ராய்மங்கல் நதி பாய்கிறது. தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றான சத்கீரா மாவட்டம்|சத்கீரா மாவட்டத்திலும்]] இந்நதி பாய்கிறது.  

இச்சாமட்டி என்ற நதியானது இங்கல்கஞ்சு நகருக்கு கீழே பல கிளையாறுகளாகப் பிரிகிறது. வித்யாதாரி நதி, ராய்மங்கல் நதி, கில்லா நதி, கலிந்தி நதி, மற்றும் சமுனா ஆகியவை இவற்றில் சில முக்கியமான கிளைநதிகளாகும். சுந்தரவனக்காடுகளில் இவை பெரிதும் பரந்து விரிந்து பாய்கின்றன. இந்தியா, வங்காளதேச நாடுகளுக்கிடையில் ராய்மங்கல் நதி சிறிது தொலைவிற்கு சர்வதேச எல்லையாகவும் திகழ்கிறது.
# மணலூர், சிவகங்கை மாவட்டம்


**மணலூர்**, தமிழ்நாட்டின், சிவகங்கை மாவட்டத்தின் திருப்புவனம் வட்டத்தில், திருப்புவனம் ஊராட்சி ஒன்றியத்தில், வைகை ஆற்றின் தென்கரையில் அமைந்த தொல்லியல் கிராமம் ஆகும்.  

மதுரை - இராமேஸ்வரம் தேசிய நெடுஞ்சாலையில், மதுரையிலிருந்து 15 கிலோ மீட்டர் தொலைவிலும், மாவட்டத் தலைமையிடம் சிவகங்கையிலிருந்து 29 கி.மீ. தொலைவிலும் மணலூர் கிராமம் உள்ளது.  

## மக்கள் தொகையியல்
2011ம் ஆண்டின் மக்கள் தொகை கணக்கெடுப்பின்படி, மணலூர் கிராமத்தின் மொத்த மக்கள் தொகை 2,463 ஆகும். அதில் ஆண்கள் 1,237: பெண்கள் 1,226 ஆகவுள்ளனர். தலித் சமூகத்தினர் 665 ஆகவுள்ளனர். எழுத்தறிவு 85.50% அகவுள்ளது. இக்கிராமத்தில் 626 வீடுகள் உள்ளது.  

மணலூர் ஊராட்சியில் உள்ள மணலூர் கிராமம், மானாமதுரை சட்டமன்ற தொகுதிக்கும், சிவகங்கை நாடாளுமன்றத் தொகுதிக்கும் உட்பட்டதாகும்.  

## மணலூர் தொல்லியல் களம்
கீழடி கிராமத்திற்குக் கிழக்கே ஒரு கிலோமீட்டர் தொலைவில், மணலூர் கண்மாயின் மேற்கரையில் உள்ள பள்ளிச்சந்தைத் திடல் எனப்படும் இரண்டரை மீட்டர் உயரம் கொண்ட தொல்லியல் மேட்டை அகழ்வாய்வு செய்ததில், 2200 ஆண்டுகளுக்கு முந்தைய பலவகையான மட்கலன்கள், தொல்பொருட்கள், பெரிய அளவிலான சுட்ட செங்கற்களின் கட்டுமானங்கள், துளையிட்ட கூரை ஓடுகள் மற்றும் செங்கல் உறை கிணறுகள் இங்கு கிடைக்க பெற்றுள்ளன. இம்மேட்டின் கிழக்கே சுமார் 2 கிலோ மீட்டர் தொலைவில் கொந்தகை என்ற ஊருக்கு செல்லும் பாதையில், இதனோடு தொடர்புடைய ஈமக்காடும் உள்ளது. இங்கு பல ஈமத்தாழிகள் சிதைந்த நிலையில் காணப்படுகின்றன.  

மணலூர் தொல்லியல் களத்தில் சுடுமண்ணால் ஆன உலை கண்டுபிடிக்கப்பட்டுள்ளது.  

## இதனையும் காண்க
- கீழடி அகழாய்வு மையம்
- கீழடி
- கொந்தகை
- அகரம்
- மணலூர்
# கொந்தகை


**கொந்தகை**, தமிழ்நாட்டின், சிவகங்கை மாவட்டத்தின் திருப்புவனம் வட்டத்தில், திருப்புவனம் ஊராட்சி ஒன்றியம், வைகை ஆற்றின் தென்கரையில் உள்ள கொந்தகை ஊராட்சியில் அமைந்த தொல்லியல் கிராமம் ஆகும். கொந்தகை கிராமம், மானாமதுரை சட்டமன்ற தொகுதிக்கும், சிவகங்கை நாடாளுமன்றத் தொகுதிக்கும் உட்பட்டதாகும்.  

மதுரை - இராமேஸ்வரம் தேசிய நெடுஞ்சாலையில், மதுரையிலிருந்து 13 கிலோ மீட்டர் தொலைவிலும், மாவட்டத் தலைமையிடமான சிவகங்கையிலிருந்து 32 கி.மீ. தொலைவிலும் கொந்தகை கிராமம் உள்ளது. கொந்தகை கிராமத்திற்கு அருகில் உள்ள கீழடியில், தொல்லியல் அகழ்வாய்வு மையம் உள்ளது. மேலும் கொந்தகையில் கீழடி அருங்காட்சியகம் அமைந்துள்ளது.  

கொந்தகை கிராமத்தின் அருகில் உள்ள பெரிய நகரம் மதுரை ஆகும். அருகில் உள்ள தொடருந்து நிலையம் சிலைமான் தொடருந்து நிலையம் ஆகும்.  
கொந்தகை கிராமத்தில் மதுரை மீனாட்சியம்மன் கோயிலின் துணைக்கோயிலான **கொந்தகை தெய்வநாயகப் பெருமாள் கோயில்** அமைந்துள்ளது.  

## மக்கள் தொகை
2011ஆம் ஆண்டின் மக்கள் தொகை கணக்கெடுப்பின்படி, கொந்தகை கிராமத்தின் மொத்த மக்கள் தொகை 5,500 ஆகும். இதில் ஆண்கள் 2,736; பெண்கள் 2,764 ஆகவுள்ளனர். தலித் சமூகத்தினர் 2,003 ஆகவுள்ளனர். சராசரி எழுத்தறிவு 67.65% ஆகவுள்ளது. இக்கிராமத்தில் 1,420 வீடுகள் உள்ளது.  

## அருகில் உள்ள கிராமங்கள்
- கீழடி
- மணலூர்
- அகரம்
- சொட்டதட்டி
- மாங்குடி
- அம்பலத்தாடி
- பொட்டப்பாளையம்
## தொல்லியல் களம்
கீழடி அகழாய்வுத் திட்டத்தின் ஆறாம் கட்டமாக கொந்தகை, மணலூர், அகரம், திருப்புவனம், கீழடி ஆகிய நான்கு இடங்களில் 15 பிப்ரவரி 2020 முதல் அகழ்வாய்வு நடந்து வருகிறது. கொந்தகையில் நான்கு குழிகள் தோண்டப்பட்டு 10 முதுமக்கள் தாழிகள் கண்டறியப்பட்டன. இதில் மூன்று தாழிகளில் உள்ள எலும்புகள் வெளியே எடுக்கப்பட்டு மரபணு சோதனைக்காக அனுப்பட்டுள்ளன. 19 சூன் 2020 அன்று நடைபெற்ற அகழாய்வில குழந்தையின் எலும்புக்கூடு ஒன்று முழு அளவில் கிடைத்துள்ளது. கொந்தகை ஈமக்காடாக இருந்த இடம் என்பதால் முதுமக்கள் தாழிகள் கொந்தகையில் அதிகளவில் கிடைத்து வருகின்றன.  

## இதனையும் காண்க
- கீழடி அகழாய்வு மையம்
- அகரம்
- மணலூர்
- கீழடி
# மிர்துலா சாராபாய்

**மிர்துலா சாராபாய்** (Mridula Sarabhai, 6 மே 1911 – 26 அக்டோபர் 1974) என்பவர் இந்திய விடுதலைப் போராட்டத்தில் ஈடுபட்டவர். ஆமதாபாத்தில் பிறந்த இவர் வளமான தொழில் அதிபர் குடும்பத்தைச் சேர்ந்தவர். அம்பாலால் சாராபாய், சரியா தேவி இணையருக்குப் பிறந்தவர் ஆவார். மேலும் இவர் இந்திய விண்வெளித் திட்டத்தின் தந்தை விக்கிரம் சாராபாய் இன்  
சகோதரி ஆவார்.  
இவர் பள்ளிக்குப் போகாமலே இல்லத்தில் இருந்து கல்வி பயின்றார்.இருப்பினும் 1928 இல் குசராத்து  
வித்யாபீத்தில் சேர்ந்து இடையிலேயே கல்வியை நிறுத்திவிட்டு உப்பு சத்தியாகிரகத்தில் கலந்துகொண்டார். மகாத்மா காந்தியின் அழைப்பை அடுத்து அயல்நாட்டுப் பொருள்கள், நிறுவனங்கள் முதலியவற்றைப் புறக்கணிக்கும் போராட்டத்தில் இறங்கினார். எனவே வெளிநாட்டுக்குச் சென்று கல்வி பயிலும் வாய்ப்பை மறுத்தார்.  

## இந்திய விடுதலைப் போராட்டச் செயல்பாடுகள்

இளம் அகவையில் மகாத்மா காந்தியின் போராட்டத்தில் ஆர்வம் கொண்டார்.குரங்குப் படை என்ற இந்திரா காந்தி தொடங்கிய குழந்தைகளின் போராட்ட அமைப்பில் சேர்ந்தார்.1927 இல் இராஜ்கோட்டில் இளைஞர்கள் மாநாட்டில் கலந்துகொண்டார். உப்பு சத்தியாகிரகப் போராட்டக் காங்கிரசு சேவா தளத்தில் சேர்ந்தார். உப்பு சத்தியாகிரகப் போராட்டத்தினால் சிறைக்கும் சென்றார்.  
1932 இல் அனைத்திந்திய காங்கிரசு கமிட்டிக்கு, குசராத்து மாநிலம் சார்பாகத் தேர்ந்தெடுக்கப்பட்டு அனுப்பப்பட்டார். சில ஆண்டுகளில் குசராத்து மணிலா காங்கிரசுத் தலைவர்களுடன் கருத்து வேறுபாடு ஏற்பட்டது. எனவே தனிப்பட்ட முறையில் தேர்தலில் போட்டியிட்டு வெற்றி பெற்றார்.  
மிருதுலா சாராபாய் காங்கிரசுக் கட்சியின் அமைப்பு ரீதியான செயல்பாடுகளில் முக்கியப் பங்கு ஆற்றினார். பெண்கள் அணிக்குத் தலைமை தாங்கினார்.  

1946 இல் ஜவகர்லால் நேரு இவரைக் காங்கிரசுக் கட்சியின் பொதுச் செயலார்களில் ஒருவராக அமர்த்தினார். செயற்குழுவிலும் இடம் பெறச் செய்தார். பின்னர் அப்பதவியிலிருந்து விலகி நவகாளிப் படுகொலைகள் நடந்தபோது மகாத்மா காந்தியுடன் மிருதுலா நவகாளிக்குப் பயணம் செய்தார்.  

இந்தியப் பிரிவினையின் விளைவாக ஏற்பட்ட மதக் கலவரத்தில் அமைதியும் இணக்கமும் ஏற்பட முயன்றார். 1947 ஆகத்து 15 இல் பாட்னாவில் கொடியேற்றும் நிகழ்வில் கலந்து கொண்டார். பின்னர் வன்செயல்கள் பஞ்சாபில் வெடித்துக் கிளம்பியபோது அங்கும் சென்று கொந்தளிக்கும் மக்களிடையே அமைதி நிலவப் பாடுபட்டார். இவருடைய அமைதி முயற்சியை இந்தியா மற்றும் பாகிஸ்தான் தலைவர்கள் பாராட்டினார்கள்.  

## காங்கிரசுடன் பிணக்கு

இந்தியா விடுதலை அடைந்த பிறகு காங்கிரசுக் கட்சியுடன் இவருக்குப் பிணக்கு உண்டானது. காசுமீரத் தலைவர் சேக் அப்துல்லாவை ஆதரிக்கத் தொடங்கினார். சேக் அப்துல்லா மீது இருந்த வழக்கின் பொருட்டு இவர் பணம் கொடுத்தார். இவர் மீது சதி வழக்கு இல்லையானாலும் காசுமீர் சிக்கலில் இவர் கைது ஆகி பல மாதங்கள் சிறையில் தள்ளப்பட்டார்.  

## மேலும் பார்க்க

- *Mridula Sarabhai:Rebel with a Cause* by Aparna Basu

## மேற்கோள்
# மைக்கால் மலைகள்


**மைக்கால் மலைகள்** (*Maikal Hills*) என்பது இந்தியாவின் சத்தீசுகர் மாநிலத்தில் உள்ள மலைத்தொடர் ஆகும். சத்தீசுகரின் கவார்தா மாவட்டத்திலுள்ள சாத்புரா-வின் கிழக்கு பகுதியில் மைக்கால் உள்ளது. இதன் உயரம் கடல் மட்டத்திலிருந்து 340 மீ முதல் 941 மீ வரை இருக்கும். அமைதி மற்றும் அழகான சூழ்நிலையால் இது மாநிலத்தின் மிகவும் அழகான இடம் ஆகும். மிக அடர்த்தியான காடுகள் மற்றும் குறைவான மக்கள் தொகை கொண்டதால் இங்கு பல்வேறு சிற்றோடைகள் மற்றும் ஆறுகள் தோன்றுகின்றன, அதில் குறிப்பிடத்தக்கது நர்மதை மற்றும் வைகங்கையின் கிளைநதிகள் ஆகும். இந்த மலைகளில் இரண்டு மலைவாழ் மக்கள் வாழ்கின்றனர் அவர்கள் பைகர்கள் மற்றும் கோண்டுகள் ஆவர். இந்த மலைத்தொடரில் பல அரிய வகையான தாவரங்கள் மற்றும் விலங்குகங்ள் இருக்கின்றன.  

## புவியியல்
மைக்கால்கள் என்பன மத்திய இந்தியாவின் மலைப் பகுதிகள் ஆகும். இந்த மலைத்தொடர் சத்தீசுகர் மாநிலத்தின் அகலமான நிலவமைப்பு வகைகளில் ஒன்றாகும். இதன் நிலவமைப்பு ஐநூறு கிலோமீட்டர் தூரம் வரை நீண்டு இருக்கின்றது. இதன் ஒரு பக்கத்தில் அச்சனக்மர் வனவிலங்கு சரணாலயம் அமைந்துள்ளது. மற்றொரு பக்கத்தில் மேல்காத் புலிகள் பாதுகாப்பு சரணாலயம் அமைந்துள்ளது.  

## இயற்கை பாதுகாப்பு மையங்கள்
கன்கா தேசியப் பூங்கா மற்றும் மத்தியப் பிரதேசத்தின் மாண்ட்லா மற்றும் பாலாகாட் மாவட்டத்தில் ஒரு புலிகள் பாதுகாப்பு சரணாலயம் சாத்புரா மலைகளில் அமைந்துள்ளது. இங்கு புலிகள் மட்டும் பாதுகாக்கப்படுவதில்லை, பாரசிங்கா என்ற அழிந்து வரும் சதுப்புநில மான் இனத்திற்கு ஒரே புகலிடமாகவும் இருக்கின்றது.  

## நிலவியல்
பாக்சைட்டு மற்றும் அலுமினியத் தாதுக்கள் இந்த மலைகளில் இருப்பதாக கருதப்படுகிறது.  

## புகைப்படத்தொகுப்பு
# டிரைபுளோரோ அசிட்டிக் நீரிலி


**டிரைபுளோரோ அசிட்டிக் நீரிலி** *(Trifluoroacetic anhydride)* என்பது C<sub>4</sub>F<sub>6</sub>O<sub>3</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். டிரைபுளோரோ அசிட்டிக் அமிலத்தினுடைய அமில நீரிலியாகவும், அமிலநீரிலியின் பெர்புளோரினேற்ற வழிப்பொருளாகவும் இச்சேர்மம் கருதப்படுகிறது. மற்ற அமிலநீரிலிகளைப் போல இச்சேர்மத்தையும் தொடர்புடைய டிரைபுளோரோ அசிட்டைல் குழுவை அறிமுகம் செய்யப் பயன்படுத்துகிறார்கள். இச்சேர்மத்தின் வழியில் தொடர்புடைய அசைல் குளோரைடும், டிரைபுளோரோ அசிட்டைல் குளோரைடும் வாயுக்களாகும். டிரைபுளோரோ அசிட்டிக் அமிலத்தின் ஈரமுறிஞ்சியாக டிரைபுளோரோ அசிட்டிக் நீரிலி பரிந்துரைக்கப்படுகிறது  

## தயாரிப்பு

டிரைபுளோரோ அசிட்டிக் அமிலத்துடன் அதிகப்படியான ஆல்பா-ஆலசனேற்ற அமிலகுளோரைடுகளைச் சேர்த்து நீரிறக்கம் செய்வதன் மூலம் டிரைபுளோரோ அசிட்டிக் நீரிலியைத் தயாரிக்கமுடியும். டைகுளோரோ அசிட்டைல் குளோரைடை அமிலக் குளோரைடுக்கு உதாரணமாகக் கூறுவார்கள் :  

: 2 CF<sub>3</sub>COOH + Cl<sub>2</sub>CHCOCl &rarr; (CF<sub>3</sub>CO)<sub>2</sub>O + Cl<sub>2</sub>CHCOOH + HCl
# அசிபுளோரோபென்



**அசிபுளோரோபென்** *(Acifluorfen)* என்பது C<sub>14</sub>H<sub>7</sub>ClF<sub>3</sub>NO<sub>5</sub> என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். இச்சேர்மம் ஒரு களைக்கொல்லியாகும். அகன்ற இலை களைகள், புற்களுக்கு எதிராக இக்களைக் கொல்லி நன்றாகச் செயல்படுகிறது. சோயா மொச்சை, நிலக்கடலை, பட்டாணி மற்றும் நெற்பயிர் விவசாய வயல்களில் இதைப் பயன்படுத்துகிறார்கள் .
# 1481



**1481** (**MCDLXXXI**) பழைய ஜூலியன் நாட்காட்டியில் ஒரு திங்கட்கிழமையில் ஆரம்பமான ஒரு சாதாரண ஆண்டு ஆகும்.  

## நிகழ்வுகள்
தமிழ் கல்வெட்டு]]  
- மே 3 &ndash; உதுமானியப் பேரரசின் சுல்தான் இரண்டாம் முகமது இறந்தார். அவரது மகன் இரண்டாம் பயெசிது பேரரசனாக முடிசூடினான்.
- மே 21 &ndash; தென்மார்க்கு, நோர்வே மன்னர் முதலாம் கிறித்தியான் இறந்தார். அவரது மகன் ஜான் அரசராக முடிசூடினான்.
- சூன் 21 &ndash; கேனரி தீவுகளின் தெற்குப் பகுதிகள் அனைத்தையும் போர்த்துகலுக்கு கொடுக்கும் தீர்மானத்தில் திருத்தந்தை கையெழுத்திட்டார்.
- செப்டம்பர் 10 &ndash; நாபொலியின் இரண்டாம் அல்பொன்சோ ஓட்ராண்டோ நகரை மீளக் கைப்பற்றினான்.
- அசுட்டெக் நாட்காட்டிக் கல்லு (சூரியக் கல்) செதுக்கப்பட்டது.

## பிறப்புகள்

## இறப்புகள்
- மே 3 &ndash; இரண்டாம் முகமது, உதுமானியப் பேரரசர் (பி. 1432)
# ராம்கிருட்டிண கோபால் பண்டார்கர்



**இராம்கிருட்டிண கோபால் பண்டார்கர்** ( Sir Ramakrishna Gopal Bhandarkar 6 சூலை 1837- ) இந்தியக் கல்வியாளர், கீழைத் தத்துவ ஆராய்ச்சியாளர் மற்றும் சமூகச் சீர்திருத்தவாதி ஆவார். இவரது நினைவாக புனேவில் இயங்கும் கீழ்திசை படிப்பு ஆய்வு நிறுவனத்திற்கு பண்டார்கர் ஓரியண்டல் ஆய்வு நிறுவனம் எனப்பெயர் சூட்டப்பட்டது.  

## பிறப்பும் படிப்பும்

மகாராட்டிர மாநிலத்தில் இரத்தினகிரி மாவட்டத்தில் மல்வன் என்ற ஊரில் பிறந்தார். இவருடைய தந்தை வருவாய்த் துறையில் பணி புரிந்தவர். தொடக்கக்கல்வியை இரத்தினைக் கிரியில் முடித்த பண்டார்கர் மும்பையில் உள்ள எல்பின்ஸ்டோன் நிறுவனத்தில் 1853 இல் படித்தார். ஆங்கில இலக்கியம், வரலாறு, சமசுக்கிருதம் ஆகிய பாடங்களில் முதல் இடத்தில் வந்தார். பல விருதுகள், சிறந்த மாணவர்களுக்கான உதவித் தொகை ஆகியனவற்றை இவர் பெற்றார். 1862 இல் மும்பைப் பல்கலைக் கழகத்திலிருந்து வந்த முதல் பட்டந்தாங்கியர் குழுவைச் தேர்ந்தவர் இவர். 1863 இல் முதுகலைப் பட்டம் பெற்றார்.பின்னர் 1885 இல் கோட்டின்சன் பல்கலைக்கழகத்தில் ஆய்வுப் பட்டம் பெற்றார்.  

## பணிகள்

பண்டார்கர் மும்பையில் உள்ள எல்பின்சுடன் கல்லூரி மற்றும் டெக்கான் முதுநிலை கல்லூரயில் ஆசிரியராகப் பணிகள் புரியும்போதே ஆய்வுகளில் மனம் தோய்ந்தார். மும்பை பல்கலைக் கழகத் துணைவேந்தர் பதவியை வகித்த இவர், 1894 ஆம் ஆண்டில் ஒய்வு அடைந்தார். கீழையியல் பற்றிய கருத்தரங்குகள் மற்றும் மாநாடுகள் 1874 இல் இலண்டனிலும் 1886 இல் வியன்னாவிலும் நடைபெற்றபோது அவற்றில் கலந்து கொண்டு உரையாற்றினார். "டெக்கான் பற்றிய அரசியல் வரலாறு எழுதியவர், வைணவ வரலாறு எழுதியவர், சமூக சீர்திருத்தவாதி விதவைகள் திருமணத்தை ஆதரித்தவர் சாதிய அமைப்பை எதிர்த்தவர், குழந்தை திருமணத்தை எதிர்த்தவர்" என்று புகழ் பெற்ற வரலாற்றாசிரியர் ராம் சரண் சர்மா பண்டார்கர் பற்றி எழுதியுள்ளார்.  

## சமூகச் சீர்திருத்தவாதியாக

1853 இல் பண்டார்கர் தம் மாணவப் பருவத்தில் பரமகன்ச சபா என்ற அமைப்பில் இணைந்தார். கேசப் சந்திர சென் 1864 இல் வந்து சபை உறுப்பினர்களுக்கு ஊக்கம் தந்தார். 1866 இல் சாதிய முறைகள் ஒழிதல் வேண்டும் என்றும், விதவைகள் மறுமணம் செய்து கொள்ள வேண்டும் என்றும், பெண்கள் கல்வி பெருக வேண்டும் என்றும், குழந்தைகள் திருமணம் கூடாது எனவும் சபை உறுப்பினர்கள் உறுதி எடுத்துக் கொண்டார்கள்.  
சமூகம் திருத்தம் பெற சமயச் சிர்த்திருத்தம் தேவை என்பதை உணர்ந்தார்கள். கேசப் சந்திர சென், ப்ரோதப் சந்தர் மசும்தார்,  நவீன சந்திர ராய் போன்றோர் சபை உறுப்பினர்களின் சீர்திருத்த உணர்வுகளுக்கு ஊக்கம் அளித்துப் பேசினார்கள்.  

## பெற்ற சிறப்புகள்

கல்வியாளரான பண்டார்கர் 1903 இல் இந்தியக் கவுன்சிலுக்குத் தேர்ந்தெடுக்கப்பட்டார். அப்பொழுது அந்தக் கவுன்சிலில் கோபாலக் கிருட்டிண கோகலே உறுப்பினராக இருந்தார்.  
1911 இல் பிரிட்டிசு அரசு இவருக்கு சி.ஐ.ஈ. என்ற பட்டத்தை அளித்தது.  
இவரது நினைவாக புனேயில் பண்டார்கர் கீழையியல் அராய்ச்சி நிலையம் உள்ளது.  
## இதனையும் காண்க
- பண்டார்கர் ஓரியண்டல் ஆய்வு நிறுவனம்
# 1482



**1482** (**MCDLXXXII**) பழைய ஜூலியன் நாட்காட்டியில் ஒரு செவ்வாய்க்கிழமையில் ஆரம்பமான ஒரு சாதாரண ஆண்டு ஆகும்.  

## நிகழ்வுகள்
- மார்ச் 22 &ndash; அசுக்கோலி பிசெனோ என்ற இத்தாலிய நகருக்கு சுயாட்சி வழங்கும் சிறப்பு ஆணையில் திருத்தந்தை நான்காம் சிக்சுடசு கையெழுத்திட்டார்.
- ஆகத்து 1 &ndash; குளொஸ்டர் இளவரசர் ரிச்சார்டு இசுக்கொட்லாந்தை முற்றுகையிட்டு எடின்பரோ நகரைக் கைப்பற்றினார்.
- ஆகத்து 24 &ndash; இசுக்கொட்லாந்து தனது எல்லை நகரான பெரிக்கை ரிச்சார்டிடம் இழந்தது.
- போர்த்துக்கீசர் எல்மினா கோட்டையைக் கட்டினர்.
- போர்த்துக்கீச மாலுமி தியோகோ வாவோ காங்கோவை அடைந்த முதலாவது ஐரோப்பியர் என்ற பெயரைப் பெற்றார்.
- யூக்ளிடு'களின் முதலாவது பதிப்பு *எலிமென்ட்சு* (இலத்தீன் மொழிபெயர்ப்பு) அச்சிடப்பட்டது.
- நேப்பாளத்தில் ஜெயயட்ச மல்லனின் (1428-1482) ஆட்சி முடிவடைந்து இரத்தின மல்லனின் (1482-1520) ஆட்சி ஆரம்பமானது.

## பிறப்புகள்

## இறப்புகள்
# முதலாம் திருவந்தாதி


**முதல் திருவந்தாதி** ***(Mutal Tiruvantati)*** வைணவ சமயத்தில் திருமாலைப் போற்றிப் பொய்கையாழ்வாரால் இயற்றப்பட்ட நூலாகும் இஃது அந்தாதி அமைப்பில் இயற்றப்பட்டது, 100 பாசுரங்களைக் கொண்டது, பொய்கையாழ்வாரால் திருமாலை வணங்கி மங்களாசாசனம் செய்த போது பாடப்பட்ட இப்பாசுரம் “ *வையம் தகளியா வார்கடலே நெய்யாக”* என்னும் வரியை முதலடியாக கொண்டு தொடங்குகிறது. இந்நூல் நாலாயிர திவ்ய பிரபந்தம் தொகுப்பில் இயற்பா தொகுப்பில் இடம்பெற்றுள்ளது.  

## சில பாசுரங்கள்

## இவற்றையும் காண்க

- பொய்கையாழ்வார்
- இரண்டாம் திருவந்தாதி
- மூன்றாம் திருவந்தாதி
# இரண்டாம் திருவந்தாதி

**இரண்டாம் திருவந்தாதி** ***(Irantam Tiruvantati)*** வைணவ சமயத்தில் திருமாலைப் போற்றிப் பூதத்தாழ்வாரால் இயற்றப்பட்ட நூலாகும். இஃது அந்தாதி அமைப்பில் இயற்றப்பட்டது, 100 பாசுரங்களைக் கொண்டது, இது பூதத்தாழ்வாரால் திருமாலை வணங்கி மங்களாசாசனம் செய்த போது பாடப்பட்ட இப்பாசுரம் “அன்பே தகளியா ஆர்வமே நெய்யாக” என்னும் வரியை முதலடியாகக் கொண்டு தொடங்குகிறது. இந்நூல் நாலாயிர திவ்ய பிரபந்தம் தொகுப்பில் இயற்பா என்ற தொகுப்பில் இடம்பெற்றுள்ளது.  

## சில பாசுரங்கள்
# மூன்றாம் திருவந்தாதி

**மூன்றாம் திருவந்தாதி** ***(Munram Tiruvantati)*** என்பது பன்னிரண்டு ஆழ்வார்களில் ஒருவரான பேயாழ்வார் இயற்றிய வைணவ இலக்கிய நூலாகும். இது 100 பாசுரங்களைக் கொண்டது. இது அந்தாதி அடிப்படையில் பாடப்பட்டது.. இது *நாலாயிர திவ்ய பிரபந்தம்* எனப்படும் தொகுப்பின் ஒரு பகுதியாகும். திருமாலைப் போற்றிப் புகழ்ந்து பாடப்பட்டது ஆகும்.  

## பின்புலம்
வைணவத்தின்படி, பொய்கை ஆழ்வார் ஒருமுறை திருக்கோயிலூரில் உள்ள உலகளந்த பெருமாள் கோவிலுக்கு திருமாலை வழிபாடு செய்வதற்காக சென்றார். அறியாது, பூதத்தாழ்வார் மற்றும் பேயாழ்வார்ரைச் சந்தித்தார், ஆனால் அவர்களும் அதே காலகட்டத்தில் தற்செயலாக கோயிலுக்குச் செல்லத் தேர்ந்தெடுத்தனர். அந்த நேரத்தில் இடியுடன் கூடிய மழை பெய்தது.தொடர்ந்து பெய்த மழையினால். பொய்கை ஆழ்வார் ஒரு மண்டபத்தைத் தேடி கண்டுபிடித்தார். இது பேயாழ்வார் அவரிடம் உங்கள் அறையில் சிறிது இடம் எனக்கு தர இயலுமா? என்று கேட்டார், பொய்கை ஆழ்வாரும் சம்மதித்தார். அந்த இடம் எவ்வளவு சிறியதாக இருந்தது என்பதை பெரியவர்கள் கூறுவர், ஒருவர் படுக்கலாம் இருவர் உட்காரலாம் மூவர் நிற்கலாம். ஆதலால் பொய்கை ஆழ்வாரும் பேயாழ்வாரும்.உட்கார்ந்துகொண்டு.திருமாலைப் பற்றி புகழ்ந்து பேசினர்.இந்த நேரத்தில், பூதத்தாழ்வார் வந்து, மற்ற இரு ஆழ்வார்களும் மண்டபத்தைப் பகிர்ந்து கொள்ள விருப்பம் தெரிவித்தார். ஆனால் அவர்கள் மூன்று பேர் இருந்ததால், அவர்கள் அனைவரும் நிற்பதற்கு மிகவும் பொருத்தமானதாக இருந்தது. இவ்வாறு, மூன்று கவிஞர்-துறவிகள் இரவு முழுவதும் நின்று, விடியற்காலையில், அவர்கள் மத்தியில் நான்காவது நிறுவனம் இருப்பதை உணர்ந்தனர். அந்தச் சக்தி அவர்களுக்கு எதிராக மோதி, அவர்களை மூழ்கடித்தது. அவர்கள் ஒவ்வொருவரும் தங்கள் அனுபவத்தைப் பற்றிய பாடல்களை அந்தாதி வடிவில் இயற்றினர். அந்த உருவம் பெருமாள் என்று அறிவிக்கப்படுகிறது. *மூன்றாம் திருவந்தாதி* என்பது பேயாழ்வார் இயற்றிய பாடல்கள் எனக் கூறப்படுகிறது, அங்கு அவர் தனது தெய்வீக தரிசனத்தை விவரிக்கிறார்.  

## பாசுரங்கள்
மூன்றாம் திருவந்தாதியின் முதல் பாடல், திருமால் மற்றும் திருமகளின் தரிசனத்தைக் கண்ட ஆழ்வார் இப்பாசுரத்தில் வர்ணிக்கிறார்:  
இந்த ஆழ்வார் கிருஷ்ண பரமாத்மாவின் குழந்தை பருவம் மற்றும் இளமை பருவத்தை வர்ணிக்கிறார்.  

## மேலும் பார்க்க

- முதலாம் திருவந்தாதி
- இரண்டாம் திருவந்தாதி
- நான்முகன் திருவந்தாதி
# திருச்சந்த விருத்தம்

**திருச்சந்த விருத்தம்** திருமழிசையாழ்வாரால் திருமாலைப் போற்றி 120 விருத்தப்பாக்களைக் கொண்டு இயற்றப்பட்டது. சந்தங்கள் என்பது இனிய இசையை (ஒலியை) எழுப்புவது என்று பொருள், இனிய ஒலிகளால் திருமாலை வணங்கி போற்றியதால் திரு என்னும் அடைமொழியைத் தாங்கி விருத்தம் என்னும் பாக்களால் பாடப்பட்டதால் இந்நூல் திருசந்த விருத்தம் எனப்பெயர் பெற்றது. இது 120 பாசுரங்களை கொண்டது, இது நாலாயிர திவ்ய பிரபந்தத்தில் முதலாயிரத்தில் இடம் பெற்றுள்ளது. இது திருமாலை வணக்கத்திற்காகவும், கிருஷ்ணர் மற்றும் வெங்கடாசலபதி போன்ற திருமாலின் அவதாரங்களுக்கு அர்ப்பணிக்கப்பட்டுள்ளது.  

## பாடல்கள்
இந்த இலக்கியம் கிருஷ்ணரின் வாழ்க்கை, அசுரர்களை வதம் செய்தமை, நப்பின்னையை மணக்க காளைகளை அடக்கியமை, குருக்ஷேத்திரப் போரில் கிருஷ்ணரின் பங்கு ஆகியவற்றைப் பற்றிய உள்ளடக்கங்கள் இதில் உள்ளது  

கம்சன் மீதான கிருஷ்ணரின் வெற்றியும், பூதனையின் நஞ்சு நிறைந்த பாலை உறிஞ்சிய தெய்வ செயல்களையும், வாமனனின் மூன்றடி மண் செயல்களையும் கீழ்கண்ட பாடல் குறிக்கிறது:  
கம்ப ராமாயணத்தை எழுதிய கம்பர், இந்தப் படைப்பின் சில பாடல்களிலிருந்து உள்ளூக்கம் பெற்றிருக்கலாம் என்று கருதப்படுகிறது:
# சண்முகசுந்தரம் (நடிகர்)


**சண்முகசுந்தரம்** (இறப்பு:15 ஆகஸ்ட் 2017) தமிழ் குணச்சித்திர நடிகராவார். நூற்றுக்கு மேற்பட்ட திரைப்படங்களில் நடித்த இவர், ம. சு. விசுவநாதன், இளையராஜா ஆகியோரின் இசைக்குழுக்களில் பாடகராகப் பங்களித்தார்.  

## வாழ்க்கைக் குறிப்பு
சண்முகசுந்தரம் சென்னையில் வணிகக் குடும்பம் ஒன்றில் பிறந்தவர். கல்லூரியில் படிக்கும் போது, அவரது நண்பர்களான சில நாடக நடிகர்களுடன் நாடகம் ஒன்றைப் பார்க்க சென்றிருந்தார். அந்நாடகத்தில் நடிப்பதாக இருந்த ஒருவர் அன்று வராததால், அந்த வாய்ப்பு சண்முகசுந்தரத்திற்குக் கிடைத்தது. அப்பாத்திரத்தில் திறமையாக நடித்து பாராட்டுப் பெற்றார். அதன் பின்னர் மேடை நாடகங்களில் நடிக்க ஆரம்பித்தார். இவரது நடிப்பை அவதானித்த சிவாஜி கணேசன் *இரத்தத் திலகம்* (1963) திரைப்படத்தில் நடிக்க சந்தர்ப்பம் கொடுத்தார். இத்திரைப்படத்தில் இவர் சீன இராணுவத் தளபதி வேடத்தில் நடித்தார். அதன் பின்னர் பி. ஆர். பந்துலுவின் இயக்கத்தில் வெளிவந்த *கர்ணன்* (1964) திரைப்படத்தில் சல்லியன் வேடத்தில் நடித்தார்.  

1989 இல் கங்கை அமரனின் இயக்கத்தில் வெளிவந்த *கரகாட்டக்காரனில்* கிராமப் பஞ்சாயத்துத் தலைவராக இவரது நடிப்பு பெரிதும் பாராட்டப்பட்டது. 1990களின் இறுதியில் தொலைக்காட்சி நாடகங்களில் நடிக்க ஆரம்பித்தார். ராதிகா சரத்குமார் தயாரிப்பில் வெளிவந்த *அண்ணாமலை*, *செல்வி* *அரசி* ஆகிய நாடகங்களில் நடித்தார்.  

## நடித்த குறிப்பிடத்தக்க திரைப்படங்கள்
### திரைப்படங்கள்

- *இரத்தத் திலகம்* (1963)
- *கர்ணன்* (1964)
- *வாழையடி வாழை* (1972)
- *இதயக்கனி*
- *குறத்தி மகன்*
- *படிக்காத பண்ணையார்*
- *தசாவதாரம்* (1976)
- *மீனாட்சி திருவிளையாடல்* (1989)
- *கரகாட்டக்காரன்* (1989)
- *மௌனம் சம்மதம்* (1990)
- *கிழக்கு வாசல்* (1990)
- *தங்கமான தங்கச்சி* (1991)
- *காவல் நிலையம்* (1991)
- *நான் போகும் பாதை* (1991)
- *சிங்கார வேலன்* (1992)
- *வில்லுப் பாட்டுக்காரன்* (1992)
- *பங்காளி* (1992)
- *கோயில் காளை* (1993)
- *மணிக்குயில்* (1993)
- *என் ராஜாங்கம்* (1994)
- *செவத்த பொண்ணு* (1994)
- *சுப்பிரமணிய சாமி* (1994)
- *மஞ்சுவிரட்டு* (1994)
- *நம்ம ஊரு ராசா* (1996)
- *பொங்கலோ பொங்கல்* (1997)
- *உன்னை தேடி* (1999)
- *நீ வருவாய் என* (1999)
- *எதிரும் புதிரும்* (1999)
- *சாஜகான்* (2001)
- *சென்னை 600028* (2007)
- *சரோஜா* (2008)
- *கோவா* (2010)
- *புகைப்படம்* (2010)
- *தமிழ்ப்படம்* (2010)
- *கலகலப்பு* (2012)
- *நண்பன்* (2012)
- *ஒன்பதிலே குரு* (2013)
- *தாவணிக் கனவுகள்*
- *நானே ராஜா நானே மந்திரி*
- *பிரியாணி* (2013)
- *மாசு என்கிற மாசிலாமணி* (2015)
- *திரிஷா இல்லனா நயன்தாரா* (2015)
- *ஜாக்சன் துரை* (2016)
- *கடவுள் இருக்கான் குமாரு* (2016)
- *அச்சமின்றி* (2016)
- *வெருளி* (2017)
- *அன்பானவன் அசராதவன் அடங்காதவன்* (2017)

### தொலைக்காட்சி நாடகங்கள்
- *அண்ணாமலை*
- *செல்வி*
- *அரசி*
- *வம்சம்*
# ஆடுதுறை - 31 (நெல்)



**ஏ டி டீ - 31** (*ADT 31*) எனப்படும் இந்த நெல் வகை, **ஐஆர்-8** மற்றும் **கல் - 340** (*IR 8 / cul 340*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ஆடுதுறை - 32 (நெல்)



**ஏ டி டீ - 32** (*ADT 32*) எனப்படும் இந்த நெல் வகை, **ஐ ஆர் - 20** மற்றும் **பூசா 33** (*IR 20 / pusa 33*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# தக்கர் பாபா வித்யாலயா, கோடம்பாக்கம்


**தக்கர் பாபா வித்யாலயா** (Thakkar Bapa Vidyalaya) என்பது தமிழ்நாட்டின், சென்னை, தியாகராய நகர், வெங்கட்நாராயணா சாலைதி நகரில் உள்ள தொழில் பயிற்சி மையமாகும்.  

காந்தியடிகள் தொடங்கிய அரிசன் சேவா சங்கத்தின் ஒரு பிரிவாக இந்த தொழிற்பயிற்சி மையம் 1933 சென்னை கோடம்பாக்கத்தில் தொடங்கப்பட்டது. ஒடுக்கப்பட்ட மக்களின் வாழ்வில் முன்னேற்றத்தை ஏற்படுத்த வேண்டுமானால் அவர்களுக்குச் சில திறன்களைக் கற்றுக்கொடுப்பது அவசியம் என்பதற்காக இது உருவாக்கப்பட்டது. ஹரிஜன் சேவா சங்கத்தின் முதல் பொதுச் செயலாளராகவும் பொறியாளராகவும் இருந்த தக்கர் பாபாவின் சேவைகளைக் கவுரவிக்கும் வகையில், 1946-ல் தற்போது இருக்கும் இடத்துக்கு ‘தக்கர் பாபா வித்யாலயா’ என்று காந்தியடிகள் பெயர் சூட்டினார்.  

இந்த வளாகம் நாலரை ஏக்கர் பரப்பளவில் எளிமையான கட்டிடங்களுடன் அமைதி சூழ்ந்திருக்கும் நிலையில் உள்ளது. இந்த மையத்தில் எலெக்டிரிசியன், ஃபிட்டர், வயர்மேன், ரெஃப்ரிஜிரேஷன் மெக்கானிக் அண்ட் ஏர்கண்டிஷனிங், கார்ப்பெண்டரி அண்ட் உட்வொர்க்கிங், வெல்டிங், டெய்லரிங் ஆகிய பயிற்சிகள் செயல்வழிக் கல்விக்கு முக்கியத்துவம் கொடுத்து அளிக்கப்படுகின்றன. இந்தப் பயிற்சிகளில் பெரும்பாலானவற்றுக்குத் தேசிய, மாநிலத் தரச்சான்றிதழ்கள் அளிக்கப்படுகின்றன. இங்கு பயிற்சிக்கு மாதம் 500 ரூபாய் கட்டணம் வசூலிக்கப்படுகிறது. வெல்டிங், டெய்லரிங் படிப்புக்குக் கல்வித் தகுதி எதுவும் அவசியம் இல்லை. பயிற்சி முடித்த மாணவர்கள் வளாகத் தேர்வு மூலம் வேலைவாய்ப்பு பெறுகின்றனர்.
# ஆடுதுறை - 33 (நெல்)



**ஏ டி டீ - 33** (*ADT 33*) (வட்டார வழக்கம் **கரிகாலன்** (*Karikalan*) எனப்படும் இந்த நெல் வகை, **ஐ ஆர் - 8** மற்றும் **கல் - 340** (*IR 8 / cul. 340*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ஆடுதுறை - 34 (நெல்)



**ஏ டி டீ - 34** (*ADT 34*) எனப்படும் இந்த நெல் வகை, **ஐஆர்-8** மற்றும் **ரோத்ஜோலேலே** (*IR 8 / Rodjolele*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ஆடுதுறை - 35 (நெல்)



**ஏ டி டீ - 35** (*ADT 35*) எனப்படும் இந்த நெல் வகை, **பவானி** மற்றும் **ஜெயா** (*Bhavani / Jaya*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# கண்டனி



**கண்டனி** என்பது தமிழ்நாட்டின், சிவகங்கை மாவட்டத்தின், இளையாங்குடி வட்டத்தில், இளையான்குடி ஊராட்சி ஒன்றியத்தில் உள்ள நெஞ்சத்தூர் ஊராட்சியில் அமைந்துள்ள ஒரு சிற்றூர் ஆகும்.  
கண்டனி கிராமம், இளையாங்குடியிலிருந்து 5 கி.மீ. தொலைவிலும், சிவகங்கையிலிருந்து 32 கி.மீ. தொலைவிலும் உள்ளது.  

சிவகங்கை மாவட்டத்திற்கும், இராமநாதபுரம் மாவட்டத்திற்கும் நடுவே அமைந்த, கண்டனி கிராமத்தின் அருகமைந்த பேரூர்கள் இளையாங்குடி மற்றும் பரமக்குடி ஆகும்.  

கண்டனி கிராமத்திற்கு அருகைந்த சிற்றூர்கள் நெஞ்சத்தூர், சூராணம், சேத்துக்குடி, கண்னமங்கலம், தேவதாகுடி, தாயமங்கலம், உத்தமனூர், நாகமுகுந்தன்குடி, திருவள்ளூர், அரணையூர், தூகாவூர், விராயதகண்டன், கட்டனூர் ஆகும். மானாமதுரை சட்டமன்றத் தொகுதிக்கும், சிவகங்கை மக்களவைத் தொகுதிக்கும் உட்பட்ட கண்டனி கிராமத்தின் அஞ்சல் சுட்டு எண் 630713 மற்றும் தொலைபேசி குறியிடு எண் 04574 ஆகும்.  

## இதனையும் காண்க
நெஞ்சத்தூர் ஊராட்சி
# கேசப் சந்திர சென்


**கேசப் சந்திர சென்** ( Keshub Chandra Sen  நவம்பர் 1838--8 சனவரி 1884) என்பவர் இந்தியாவின் வங்கத்தைச் சேர்ந்த இந்துமத தத்துவ அறிஞர் மற்றும் சீர்திருத்தவாதி ஆவார். 1857 ஆம் ஆண்டில் பிரம்ம சமாஜம் என்ற அமைப்பில் சேர்ந்து பணியாற்றினார். இந்து மதச் சிந்தனைகளோடு கிறித்தவக் கோட்பாடுகளையும் சேர்த்துக்கொள்ள விரும்பினார்.  

## இளமைக் காலம்

கேசப் சந்திர சென் கொல்கத்தாவில் வைத்யா என்ற குடும்பத்தில் பிறந்தார். ஊக்லி ஆறு அருகில் கரிபா என்ற கிராமத்தைப் பூர்விகமாகக் கொண்டது இவரது குடும்பம். இவருடைய தாத்தா இந்துமதத் தீவிர உணர்வாளரும் இராம் மோகன் ராய் கொள்கைகளுக்கு எதிரானவரும் ஆவார். கேசப் சந்திர சென் தம் தந்தையை இளம் அகவையில் இழந்ததால் மாமாவின் கண்காணிப்பில் வளர்ந்தார். பெங்காலி பாடசாலையிலும் பின்னர் 1845 இல் இந்துக் கல்லூரியிலும் படித்தார்.  

## பணிகள்

1855 ஆம் ஆண்டில் உழைக்கும் ஏழை மனிதர்களிடையே கல்வியைப் பரப்புவதற்காக ஒரு மாலைப் பள்ளியைத் தொடங்கினார். குட்வில் சகோதரத்துவம் என்ற அமைப்பில் செயலர் பொறுப்பை ஏற்றார். கிறித்தவச் சேவைப் பாதிரியார் ரெவெரென்ட் ஜேம்ஸ் லாங் என்பவரின் உதவியால் பிரிட்டிசு இந்தியர் சங்கத்தை தோற்றுவித்தார். இக் கால கட்டத்தில் பிரம்ம சமாஜத்தில் ஈடுபடத் தொடங்கினார்.  

பாங்கு ஆப் பெங்கால் என்ற ஒரு வங்கியில் கேசப் சென் எழுத்தராகப் பணிபுரிந்தார். சில காலம் கழித்து அவ்வேலையைத் துறந்து இலக்கியம், தத்துவம் ஆகிய துறைகளில் முழுமையாக ஈடுபட்டார். 1857 இல் பிரம்ம சமாஜத்தில் இணைந்தார்.  

## மேற்கோள்
# ஆடுதுறை - 42 (நெல்)



**ஆடுதுறை - 42** *(ADT 42)* முன்மொழிவு எண்: **(IET-13239)** எனப்படும் இந்த நெல் வகை, **ஏ டி 9246** மற்றும் **ஆடுதுறை - 29** போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# அமிசி பட்டகம்



**அமிசி பட்டகம்** (*Amici prism*) என்பது வானியலாளர் ஜியோவானி அமிசி உருவாக்கிய  ஒரு பட்டகம் ஆகும். இது நிறமாலை மானிகளில்  பயன்படுத்தப்படும் நிறப் பிரிகை உண்டாக்கும் கூட்டுப் பட்டகமாகும். இது இரண்டு முப்பட்டகங்களால் உருவாக்கப்பட்டுள்ளது. இதில் ஒரு முப்பட்டகம் குறைந்த நிறப்பிரிகை திறன் கொண்ட கிரௌன் கண்ணாடியால் ஆனது; மற்றொரு முப்பட்டகம் அதிக நிறப்பிரிகை திறன் கொண்ட ஃபிளிண்ட் கண்ணாடியால் ஆனது.  முதல் முப்பட்டகத்தில் நுழையும் ஒளியானது காற்று-கண்ணாடியிடையே நுழைந்து ஒளிவிலகலடைந்து, மீண்டும் இரு பட்டகங்களுக்கிடையே ஒளிவிலகலடைகிறது. கடைசியில் ஒளி இரண்டாவது பட்டகத்திற்குச் செங்குத்தாக வெளிவருகிறது.  

உட் செல்லும் அலைகளில் நடுவிலுள்ள அலை அல்லது ஒரு அலை நீளம் (நிறம்) மட்டும் விலகல் அடையாமல் உட் செல்லும் கற்றைக்கு இணையாக வெளிவருமாறு பட்டகங்களின் மூலப்பொருட்களும்,  கோணங்களும் அமைக்கப்பட்டிருக்கும். பட்டகங்களின் அமைப்பை நேரடி-தோற்ற பட்டகம் என அழைக்கலாம். கையால் தூக்கிச் செல்லும் அளவிலுள்ள நிறமாலைமானிகளில், இவை பயன்படுத்தப்படுகிறது. இவற்றில் மற்ற அலைநீளங்கள் அனைத்தும் பல்வேறு கோணங்களில் பட்டகங்களின் மூலப்பொருளைப் பொறுத்து நிறப்பிரிகை அடைகின்றன.  ஒரு ஒளி மூலத்தை பட்டகம் வழியாக பார்க்கும் போது கட்புலனாகும் நிறமாலை உருவாகிறது.  

1860 ல் அமிசி, இவ்வகை பட்டகங்களை ஒன்றுடன் ஒன்று இணைத்து மூன்று பட்டகங்களை இணைத்து இரட்டை அமிசி பட்டகத்தை உருவாக்கினார். பட்டகங்களை இரட்டிப்பு ஆக்குவதன் மூலம் கோண நிறப்பிரிகை அதிகரிக்கிறது. இதன் மூலம் மைய அலை வந்த பாதையிலே ஒளிவிலகலடைகிறது.  உள் நுழையும் அலைகளில் மைய அலை மட்டும் எந்த விலகலும் இன்றி, தனது பாதையிலே செல்கிறது.  

இந்த விலகலடையப் பட்டகத்தைப் பற்றி அமிசி எதிலும் பிரசுரிக்கவில்லை. நட்சத்திரங்களின் நிறமாலையை ஆராய கருவியைக் கண்டறிந்த அமிசி  நண்பர் டொனாட்டி இந்த பட்டகத்தைத் தனது கருவியில் பயன்படுத்தினார். பின்னர், இந்த அமைப்பின் அடிப்படையில் பன்மடி பட்டகங்கள்  (Multiple prism) உருவாக்கப்பட்டன. பன்மடி பட்டக நிறப்பிரிகை கோட்பாட்டின் படி (Multiple-prism dispersion theory) அமிசியின் பட்டகம் செயல்படும் விதம் கணக்கிடப்பட்டது.  

அமிசியின் நிறப்பிரிகை பட்டகம்  போல் நிறப்பிரிகை செய்யாத அமிசியின் கூரைப் பட்டகமும் உள்ளது.
# ஆடுதுறை - 45 (நெல்)



**ஏ டி டீ - 45** (*ADT 45*) எனப்படும் இந்த நெல் வகை, **ஐ ஆர் 50** மற்றும் **ஏ டி டீ - 37** (*IR 50 / ADT 37*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# அமிசியின் கூரைப் பட்டகம்


**அமிசியின் கூரைப் பட்டகம்** (*Amici roof prism*) வானியல் வல்லுநர் ஜியோவன்னி பாட்டிசுட்டா அமிசி உருவாக்கினார். தன் மீது படும் கதிரை 90° கோணத்திற்கு திருப்புவதுடன், தலைகீழான பிம்பத்தை உருவாக்கும் எதிரொளிப்பு வகை பட்டகமாகும். இவை பொதுவாக தொலைநோக்கியின் கண்ணருகு வில்லையுடன் இணைக்கப்பட்டு பிம்பத்தை நேராக்கப் பயன்படுகிறது. அமிசி பட்டகம் எனவும் செங்கோண கூரை பட்டகம் எனவும் அழைக்கப்படுகிறது. இது நிறப்பிரிகை செய்யாத அமிசி பட்டகமாகும். ஆனால் நிறப்பிரிகை செய்யும் அமிசி பட்டகமும் உள்ளது.  

இப்பட்டகம், வழக்கமான செங்கோண பட்டக அமைப்பில் கூடுதலாகக் கூரை அமைப்புக் கொண்டுள்ளது. பட்டகத்தின் நீளமான பகுதியின் மீது கூரை அமைப்பு ஏற்படுத்தப்பட்டுள்ளது. முழு அக எதிரொளிப்பு மூலம் கூரை அமைப்பு பிம்பத்தை தலைகீழாக திருப்புகிறது.  

சில சமயங்களில் கூரை அமைப்பு  கண்ணாடி போல் செயல்பட பூச்சு பூசப்பட்டுள்ளது.  இதனால் முழு அக எதிரொளிப்பு மட்டுமல்லாது,  படும் கதிர் 90° மற்றும் பிற கோணத்திற்கும் திருப்பப்படுகிறது.
# ஆடுதுறை - 47 (நெல்)



**ஏ டி டீ - 47** (*ADT 47*) (வட்டார வழக்கம் **சீரகக் குறுவை** (*Jeeraga Kuruvai *) எனப்படும் இந்த நெல் வகை, **ஏ டி டீ - 43**, மற்றும் **சீரகச் சம்பா** (*ADT 43 / Jeeragasamba*) போன்ற நெல் இரகங்களை இணைத்து உருவாக்கப்பட்ட தமிழ்நாட்டின் நெல் வகையாகும்.  

## இவற்றையும் காண்க
- பாரம்பரிய நெல்
- இயற்கை வேளாண்மை
- வேளாண்மை
# ருசிர் சர்மா


**ருசிர் சர்மா** (*Ruchir Sharma*) என்பவர் மோர்கன் ஸ்டான்லி என்ற முதலீட்டுக் குழுமத்தின் அதிகாரியாக இருப்பவர். எமரஜிங் மார்கெட் அன்ட் குளோபல் ஸ்ட்ரேட்டஜிஸ்ட் என்னும் பிரிவில் தலைவராக இருக்கிறார்.  
உலகம் முழுவதும் பயணம் செய்து பல நாடுகளின் முதலீட்டுக்கான வாய்ப்புகளை அறிந்து கொள்வது இவரது முகாமையான பணி ஆகும். உலகத்தில் உள்ள பல பெருங்குழுமங்களின் தலைவர்கள், முதலீட்டாளர்கள், தொழில் அதிபர்கள் ஆகியோரைச் சந்தித்துத் தமது குழுமத்திற்குச் சேவை செய்து வருகிறார்.  

அமெரிக்காவில் நியூயார்க்கில் வாழ்ந்து வரும் ருசிர் சர்மா வாசிங்டன் போஸ்ட், வால் ஸ்ட்ரீட் ஜர்னல், நியூ யார்க்கு டைம்ஸ் போன்ற செய்தித் தாள்களில் உலகப் பொருளியல் மற்றும் நிதியம் தொடர்பான சிக்கல்களை ஆராய்ந்து எழுதி வருகிறார்.  

## வாழ்க்கைக் குறிப்புகள்

## மேற்கோள்
# தாமிர(II) ஆர்சனேட்டு


## தொடர்புடைய சேர்மங்கள்
தாமிர ஆர்செனேட்டு ஐதராக்சைடு அல்லது கார தாமிர ஆர்செனேட்டு (Cu(OH)AsO<sub>4</sub>) ஒரு கார வகை சேர்மமாகும். இதன் சிஏஎசு எண் 16102-92-4 .   . இது இயற்கையில் ஒலிவெனைட்டு கனிமமாகக் காணப்படுகிறது. இது ஒரு பூச்சிக்கொல்லியாகவும், பூஞ்சைக்கொல்லியாகவும், மற்றும் உண்ணிக்கொல்லியாகவும் பயன்படுத்தப்படுகிறது. 2001 ஆம் ஆண்டு முதல் இதன் பயன்பாடு தாய்லாந்தில் தடைசெய்யப்பட்டுள்ளது.